pythainlp/thai-wiki-dataset-v3 huggingface dataset:
วัดสว่างอารมณ์วรวิหาร

วัดสว่างอารมณ์วรวิหาร หรือวัดจวน ตั้งอยู่ริมแม่น้ำยม ในเขตตำบลเมืองสวรรคโลก อำเภอสวรรคโลก เป็นพระอารามหลวงชั้นตรี ชนิดวรวิหาร เป็นวัดคู่บ้านคู่เมืองของชาวสวรรคโลกมาแต่ช้านานเคยเป็นวัดที่เจ้าเมืองและกรมการเมืองสวรรคโลกกระทำพิธีถือน้ำพิพัฒน์สัตยา ณ เบื้องพระพักตร์พระพุทธเรืองฤทธิ์ ในระหว่างปี พ.ศ. 2372-2475 เคยเป็นที่ตั้งโรงเรียนประจำอำเภอสวรรคโลก คือโรงเรียนสวรรควิทยา ปัจจุบันคือโรงเรียนสวรรค์อนันต์วิทยา
ได้รับการสถาปนาขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อประมาณปี พ.ศ. 2338
นอกจากนี้ยังเป็นวัดที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง และสมเด็จพระมาตุจฉาเจ้า เคยเสด็จกราบมนัสการพระพุทธเรืองฤทธิ์ ที่อุโบสถวัดสว่างอารมณ์ และมีพระราชศรัทธาพระราชทานทรัพย์เพื่อการบูรณะปฏิส้งขรณ์วัด ในเดือนกันยายน พ.ศ. 2455 (ร.ศ.130) เมื่อคราวเสด็จประพาศหัวเมืองสวรรคโลก ดังมีหลักฐานปรากฏใน ราชกิจจานุเบกษา  เล่ม 29 ตอน  ง	0  วันที่ 9 กุมภาพันธ์ พ.ศ. 2455
==ที่ตั้ง==
สถานที่ตั้ง ตั้งอยู่เลขที่ 163 ถนน จรดวิถีถ่อง ตำบลเมืองสวรรคโลก อำเภอสวรรคโลก จังหวัดสุโขทัย พื้นที่วัดโดยทั่วไปเป็นที่ราบอยู่ติดริมแม่น้ำยม มีกำแพงล้อมรอบ มีอาณาเขตทิศเหนือติดกับถนนสาย 8 ทิศใต้ติดกับถนนราษฎร์ ทิศตะวันออกติดกับถนนจรดวิถีถ่อง และทิศตะวันตกติดกับถนนหน้าเมือง
==ประวัติ==
วัดสว่างอารมณ์วรวิหารหรือวัดจวน เป็นวัดคู่บ้านคู่เมืองของชาวสวรรคโลกมาแต่ช้านาน เพราะคำว่า “จวน” นั้นมาจากความหมายที่ว่า ที่ว่าการของผู้ปกครอง อันหมายถึงจวนของพระยาวิชิตภักดี (ชื่อเดิม “นาค”/พ.ศ. 2378-2385) ต้นสกุลวิชิตนาค พระยาผู้ปกครองเมืองสวรรคโลกในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 และได้ทำการโยกย้ายเมืองสวรรคโลกมาที่นี่ จึงได้สร้างวัดเพื่อเป็นวัดคู่บ้านคู่เมืองแก่เมืองสวรรคโลกโดยใช้ชื่อว่าวัดสว่างอารมณ์วรวิหาร และมอบถวายที่ดินถึง 42 ไร่ ให้เป็นที่ตั้งวัดและบริจาคจวนหรือเรือนพักให้เป็นเสนาสนะสงฆ์ด้วย ชาวบ้านจึงเรียกว่าวัดจวนที่ติดปากชาวบ้านเรียกกันจนถึงปัจจุบัน 
วัดสว่างอารมณ์  ได้รับการจดทะเบียน และได้รับพระราชทานวิสุงคามสีมา เมื่อประมาณ พ.ศ. 2330 ต่อมาเมื่อวันที่ 4 มกราคม พ.ศ. 2501 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ยกฐานะขึ้นเป็นพระอารามหลวงชั้นตรี ชนิดวรวิหาร
==ปูชนียวัตถุที่สำคัญ==
พระพุทธเรืองฤทธิ์ เป็นพระพุทธรูปหล่อสำริดสมัยสุโขทัย หน้าตักกว้าง 2.30 เมตร สูง 2.80 เมตร มีพุทธลักษณะสวยงามมาก แต่เดิมประดิษฐานอยู่ที่อุโบสถวัดพระศรีรัตนมหาธาตุเชลียง (วัดพระปรางค์) เมืองสวรรคโลกเก่า (อำเภอศรีสัชนาลัยในปัจจุบัน) ต่อมาเมื่อพระยาวิชิตภักดี (นาค) สร้างวัดสว่างอารมณ์เสร็จแล้วได้อัญเชิญมาประดิษฐาน เป็นพระประธานภายในพระอุโบสถ ตั้งแต่นั้นเป็นต้นมา 
พระอุโบสถ สร้างเมื่อปี พ.ศ. 2330 เป็นอาคารทรงไทย กว้าง 8 เมตร ยาว 22 เมตร สูง 16 เมตร เป็นที่ประดิษฐานพระพุทธเรืองฤทธิ์
พระวิหาร สร้างเมื่อปี พ.ศ. 2330 เป็นอาคารทรงไทย กว้าง 7.50 เมตร ยาว 14 เมตร สูง 15 เมตร เป็นที่เก็บรักษาพระพุทธรูปปางต่าง ๆ ของวัด
พระมณฑป สร้างเมื่อปี พ.ศ. 2424 โดยตระกูลคันธนาค เป็นอาคารทรงไทยจตุรมุข กว้างยาวด้านละ 11.50 เมตร มีกำแพงล้อมรอบ พร้อมซุ้มประตูทั้งสี่มุขเป็นที่ประดิษฐานรอยพระพุทธบาทจำลอง
==ลำดับเจ้าอาวาส==
เจ้าอธิการอุ่ม
พระครูอาทรสังวรศีล
==อ้างอิง==
วัดในอำเภอสวรรคโลก
พระอารามหลวงชั้นตรี ชนิดวรวิหาร
เฮ่อ จวินเสียง

เฮ่อ จวินเสียง หรือ ไมค์ เฮ่อ (; ชื่อภาษาอังกฤษ: Mike He) เป็นนายแบบและนักแสดงชาวไต้หวันที่มีชื่อเสียง
== ผลงานด้านการแสดง ==
=== มิวสิควีดีโอ ===
"Li Xinjie - Likes Wrong"
"Warm Mist - Wishing My Happy Birthday"
=== ละคร ===
Calling For Love (CTS, 2009)
Infernal Lover รับบท Feng Yi (2009)
Bull Fighting (SETTV, 2008)
Why Why Love (CTS, 2007)
Marry me! (CTS/TVBS-G, 2006)
Express Boy (TVBS-G, 2005)
Devil Beside You (CTV, 2005)
Love Contract (TVBS-G, 2004)
An Shi Ai Mei Hui (2004)
Say Yes Enterprise (Story 4: The Graduate) (TTV, 2004)
Seventh Grade (TVBS, 2003)
== โฆษณา ==
"Blue Elder brother Jeans CF"
== อ้างอิง ==
== แหล่งข้อมูลอื่น ==
เฮ่อจวินเสียง - Mike He
เฟซบุ๊คแฟนคลับของเฮ่อจวินเสียง
Mike He FanClub
เฮ่อ จวินเสียง
เฮ่อ จวินเสียง ปล่อยภาพตัวอย่างอัลบั้มนู้ดสุดเซ็กซี่
Mike He ~ ไมค์ฮี : เฮ่อจวินเสียง no.57 บทบาทตัวละครที่เสียวเหม่ยได้รับ ...แตกประเด็นจาก A9194251
นักแสดงไต้หวัน
บุคคลจากไทเป
หมากพน

หมากพน  หรือ พน เป็นปาล์มลำเดี่ยวขนาดใหญ่ สูงได้ถึง 20 เมตร เส้นผ่านศูนย์กลางต้น 15-25 เซนติเมตร ใบประกอบแบบขนนก 15-20 ทาง กาบใบยาว 60 เซนติเมตร ก้านใบยาว 50-75 เซนติเมตร มีใบย่อยด้านละ 60-75 ใบ ช่อดอกออกระหว่างกาบใบ 3-5 ช่อ รวมยาว 75-90 เซนติเมตร ผลทรงกลมขนาด 3.5-4 เซนติเมตร สีเหลืองหรือสีเหลืองอมเขียว กระจายพันธุ์อยู่ทางตอนใต้ของไทย มาเลเซีย สิงคโปร์และอินโดนีเซีย ลำต้นของหมากพนใช้เป็นวัสดุก่อสร้างและใบใช้มุงหลังคาได้ แต่ยอดอ่อนและผลมีพิษ
== อ้างอิง ==
== แหล่งข้อมูลอื่น ==
ปาล์ม
พืชมีพิษ
โช โฮ-ซ็อง

โช โฮ-ซ็อง (; เกิด 15 มิถุนายน ค.ศ. 1974 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทออมเนียมชายให้กับทีมชาติเกาหลีใต้
== ผลงานระดับอาชีพ ==
1998
เอเชียนเกมส์ 1998
: ชนะเลิศ ประเภทเพอร์ซูตทีม
1999
จักรยานประเภทลู่ชิงแชมป์โลก
: อันดับ 3 ประเภทพอยท์เรซ
2002
เอเชียนเกมส์ 2002
: ชนะเลิศ ประเภทพอยท์เรซ
: ชนะเลิศ ประเภทเมดิสัน
2005
จักรยานชิงแชมป์เอเชีย 2005
: ชนะเลิศ ประเภทคีริน
: รองชนะเลิศ ประเภทสปรินท์ทีม
2010
จักรยานชิงแชมป์เอเชีย 2010
: ชนะเลิศ ประเภทพอยท์เรซ 30 กม.
: ชนะเลิศ ประเภทออมเนียม
: ชนะเลิศ ประเภทเพอร์ซูตทีม 4 กม.
2011
จักรยานชิงแชมป์เอเชีย 2011
: ชนะเลิศ ประเภทออมเนียม
2013
จักรยานชิงแชมป์เอเชีย 2013
: ชนะเลิศ ประเภทพอยท์เรซ 30 กม.
: ชนะเลิศ ประเภทสแครทช์ 15 กม.
== อ้างอิง ==
== แหล่งข้อมูลอื่น ==
KEIRIN.JP 2005年11月11日付記事
นักจักรยานชาวเกาหลีใต้
นักกีฬาโอลิมปิกทีมชาติเกาหลีใต้
บุคคลจากจังหวัดคย็องกี
ไอ-แซ็ค

ไอ-แซ็ค (I-ZAX) เป็นวงดนตรีร็อกสังกัดค่ายจีนี่ เรคคอร์ด ของ จีเอ็มเอ็ม แกรมมี่ มีเพลงดังคือ ปวดใจ, ดอกไม้กับหัวใจ, คนรักกัน เป็นต้น ซึ่งชื่อวงมาจากชื่อเล่นของพัชรพลนักร้องนำของวงและหลานชายของจิระศักดิ์ ปานพุ่ม
== อัลบั้ม ==
=== คนรักกัน ปี 2545 ===
ปัญหาเฉพาะหน้า
คนรักกัน
ดอกไม้กับหัวใจ
ไม่รักให้มันรู้ไป
ระหว่างรอ
ปวดใจ
สุดสวย
เขาและเธอ กับฉัน
ร้อนนะ
ปลุกใจ
=== ใจถึงใจ ปี 2547 ===
เขียนใจให้เป็นเพลง
กอดพี่ไว้
ตอกย้ำซ้ำเติม
คนน่ารัก
ผอม ดำ แต่จน
แปลกแต่เจ็บ
อยู่ก็เหมือนตาย
บอกสิครับ
เพื่อสังคม
หัวใจมีไว้รัก
ใจทั้งใจ
=== Tag Team ปี 2549 ===
เปิดใจ
เพราะอะไร
ลูกใครหนอ
ถ้าไม่ใช่เธอ
ขาดความมั่นใจ
ผมไม่อยากแพ้
สิบปากว่า (ไม่เท่ารักเอง)
เศร้า (ว่ะ)
ตามสั่ง
พลั้ง
=== I-ZAX Song Hitz ปี 2550 ===
อัลบั้มนี้เป็นอัลบั้มที่รวบรวมเพลงฮิตติดชาร์ตเพลงทั่วประเทศ 12 เพลง แต่งใหม่เพิ่มอีก 1 เพลง และมีเพลง cover อีก 1 เพลง
เพื่อเธอ
ดอกไม้กับหัวใจ
ใจทั้งใจ
ปวดใจ
อยู่ก็เหมือนตาย
หัวใจมีไว้รัก
ผมไม่อยากแพ้
ระหว่างรอ
คนรักกัน
บอกสิครับ
เขาและเธอ กับฉัน
คนน่ารัก
เขียนใจให้เป็นเพลง
สุดที่รัก(ของคนอื่น)
=== New Single 2557 - 2558 ===
ยังรักกัน
ก็ไม่รู้...จะรักไปทำไม
=== อัลบั้มพิเศษ ลิทเทิล ร็อก โปรเจกต์ ===
ปี พ.ศ. 2546 ด้วยการจับมือกันของจาก 3 ค่ายเพลงร็อค อย่าง มอร์ มิวสิค ,จีนี่ เรคคอร์ด และอัพจี ทำให้เกิดอัลบั้มพิเศษที่ชื่อว่า ลิทเทิล ร็อก โปรเจกต์ เป็นการรวมกันเฉพาะกิจของ 7 วงร็อครุ่นใหม่มาแรงในขณะนั้นอย่าง แคลช, เอบีนอร์มัล, พาราด็อกซ์, ซีล, I-ZAX, Ultra Chuadz, และ KALA โดยนำเอา 25 บทเพลงฮิตของวงไมโคร มาเรียบเรียงและร้องใหม่ ในสไตล์ของแต่ละวง ซึ่ง I-ZAX ได้นำเพลง รักซะให้เข็ด, จำฝังใจ, บอกมาคำเดียว และ คนไม่มีสิทธิ์ มาเรียบเรียงทำดนตรีใหม่
== คอนเสิร์ต ==
=== Rock Size S Concert ===
จัดขึ้นเมื่อวันที่ 22 พฤศจิกายน พ.ศ. 2546 จากความสำเร็จของผลงานพิเศษที่เป็นการจับมือของ 3 ค่ายคือ มอร์ มิวสิค จีนี่ เรคคอร์ด และอัพจี ชุด Little Rock Project โดย I-ZAX ได้ร่วมงานกับศิลปินอีก 6 วงคือ แคลช, พาราด็อกซ์, เอบีนอร์มัล, Ultra Chuadz, ซีล และ KALA
== อ้างอิง ==
กลุ่มดนตรีไทยในยุค 2000 กลุ่มดนตรีที่ก่อตั้งในปี พ.ศ. 2545 บุคคลจากกรุงเทพมหานคร ศิลปินสังกัดจีเอ็มเอ็ม แกรมมี่
พัก ซ็อง-แบ็ก

พัก ซ็อง-แบ็ก (Park Sung-baek; ฮันกึล:박성백; เกิด 27 กุมภาพันธ์ ค.ศ. 1985 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภทจักรยานทางไกลชายแต่ไม่สามารถแข่งต่อจนจบการแข่งขันได้
== ผลงานระดับอาชีพ ==
2006
เอเชียนเกมส์ 2006
: ชนะเลิศ ประเภทเมดิสัน
: ชนะเลิศ ประเภทเพอร์ซูตทีม
2011
จักรยานชิงแชมป์เอเชีย 2011
: ชนะเลิศ ประเภทเพอร์ซูตทีม 4 กม.
: รองชนะเลิศ ประเภทพอยท์เรซ 30 กม.
2012
จักรยานชิงแชมป์เอเชีย 2012
: ชนะเลิศ ประเภทเพอร์ซูตทีม 4 กม.
2013
จักรยานชิงแชมป์เอเชีย 2013
: ชนะเลิศ ประเภทเพอร์ซูตทีม 4 กม.
== อ้างอิง ==
== แหล่งข้อมูลอื่น ==
นักจักรยานชาวเกาหลีใต้
นักกีฬาโอลิมปิกทีมชาติเกาหลีใต้
นักกีฬาจากโซล
พระราชินีแห่งชีบา

พระราชินีแห่งชีบา (ملكة سبأ , กีเอซ: ንግሥተ ሳባ , 'מלכת שבא ) เป็นพระราชินีนาถที่ปรากฏในพระคัมภีร์ไบเบิลที่ว่าพระนางได้เสด็จไปเข้าเฝ้ากษัตริย์ซาโลมอน ซึ่งเรื่องดังกล่าวได้แพร่หลายในหมู่ชาวยิว, อาหรับ และเอธิโอเปีย และกลายเป็นตำนานที่แพร่หลายที่สุดเรื่องหนึ่งของโลกตะวันออก ตามคติชนยิวว่า พระราชินีแห่งชีบาทรงปกครองอียิปต์และเอธิโอเปียสลับกัน บ้างก็ว่าเป็นกษัตริย์บุรุษเพศปกครองอาณาจักรชีบาแถบอาระเบียใต้ (ปัจจุบันคือบริเวณประเทศเยเมน)
ในคติชนเอธิโอเปียว่า พระราชินีแห่งชีบาทรงมีสัมพันธ์สวาทกับกษัตริย์ซาโลมอน ดังปรากฏใน เกแบรแนแกสต์ (กีเอซ: ክብረ ነገሥት, ) อันเป็นวรรณกรรมของเอธิโอเปีย กล่าวถึงผลจากความสัมพันธ์ดังกล่าวทำให้นางตั้งครรภ์มีพระหน่อประสูติกาลเป็นจักรพรรดิเมเนลิกที่ 1 จักรพรรดิพระองค์แรกแห่งเอธิโอเปีย
== ในศิลปะ ==
เรื่องราวของพระราชินีแห่งชีบาได้รับความนิยมในสมัยฟื้นฟูศิลปวิทยาในอิตาลี ดังปรากฏในงานศิลป์ อาทิ บานประตูของหอศีลจุ่มซันโจวันนี ผลงานของโลเรนโซ กีแบร์ตี, จิตรกรรมฝาผนังที่กัมโปซันโตโมนูเมนตาเล และห้องราฟาเอล ผลงานของเบนอซโซ กอซโซลี และในศตวรรษที่ 17 โกลด ลอแร (Claude Lorrain) ได้เขียนภาพ การเดินทางของพระราชินีแห่งชีบา (The Embarkation of the Queen of Sheba)
นอกจากนี้เรื่องราวของนางยังได้รับการดัดแปลงเป็นวรรณกรรม, ภาพยนตร์ และเพลง เป็นต้น
== อ้างอิง ==
== แหล่งข้อมูลอื่น ==
สมเด็จพระราชินีนาถ
ชาวอาหรับ
บุคคลที่เปลี่ยนไปนับถือศาสนายูดาย
บุคคลในศตวรรษที่ 10 ก่อนคริสตกาล
จักรยานชิงแชมป์เอเชีย

จักรยานชิงแชมป์เอเชีย (Asian Cycling Championships) เป็นการแข่งขันจักรยานชิงแชมป์ทวีป ตั้งแต่ปี ค.ศ. 1963 ได้รับการบริหารโดยสมาพันธ์จักรยานแห่งเอเชีย
==การแข่งขัน==
==แหล่งข้อมูลอื่น==
การแข่งขันจักรยาน
จักรยานชิงแชมป์เอเชีย
ทางหลวงเอเชียสาย 85

ทางหลวงเอเชียสาย 85 (AH85) เป็นถนนแนวตะวันตก-ตะวันออกในโครงข่ายทางหลวงสายเอเชีย มีระยะทาง 338 กิโลเมตร (211 ไมล์) เส้นทางเริ่มต้นจากเมือง Merzifon และสิ้นสุดที่เมือง Refahiye ประเทศตุรกี เชื่อมต่อระหว่างทางหลวงเอเชียสาย 5 กับทางหลวงเอเชียสาย 1 เข้าด้วยกัน
== รายชื่อทางหลวงที่ผ่าน ==
=== ตุรกี ===
30px ถนนตุรกี D100: Merzifon − Amasya − Refahiye
== อ้างอิง ==
85
ถนนในประเทศตุรกี
บราเฮีย

บราเฮีย (Mexican blue palm, blue hesper palm, ) เป็นปาล์มต้นเดี่ยว สูงได้ถึง 12 เมตร ลำต้นมีเส้นผ่านศูนย์กลาง 30-50 เซนติเมตร ใบรูปพัด แผ่กว้าง 1 เมตร สีเขียวอมน้ำเงิน ก้านใบยาว 1 เมตร ขอบก้านมีหนาม ช่อดอกสมบูรณ์เพศ ออกระหว่างกาบใบ ยาว 2 เมตร ผลกลมรี ขนาด 2 เซนติเมตร เมื่อสุกมีสีน้ำตาล รับประทานได้ มีถิ่นกำเนิดในรัฐบาฮากาลิฟอร์เนีย ทางตะวันตกเฉียงเหนือของเม็กซิโก บราเฮียเป็นปาล์มที่ทนแล้งและทนลม นิยมปลูกเป็นไม้ประดับ
== อ้างอิง ==
== แหล่งข้อมูลอื่น ==
ปาล์ม
ไม้ประดับ
แนวปะทะอากาศเย็น

แนวปะทะอากาศเย็น (cold front) คือ การที่มวลอากาศเย็นเคลื่อนที่เข้าแทรกและดันมวลอากาศร้อนให้ยกตัวขึ้นด้านบน ถือเป็นการเริ่มต้นของการเกิดพายุหมุนนอกเขตร้อน (extratropical cyclone) เมื่อมีความชื้นที่เพียงพอในแนวปะทะอากาศเย็นสามารถพบฝนตกได้ตลอดแนวปะทะ บริเวณด้านหน้าของแนวปะทะอากาศเย็นสามารถเกิดพายุฟ้าคะนอง ช่วงเวลาที่เกิดแนวปะทะขึ้นอย่างรุนแรงคือในการเปลี่ยนแปลงช่วงฤดูใบไม้ผลิและฤดูใบไม้ร่วง ในช่วงฤดูร้อนจะเป็นช่วงที่มีการปะทะอากาศรุนแรงน้อยที่สุด
สัญลักษณ์ที่ใช้แสดงถึงแนวปะทะอากาศเย็นบนแผนที่อากาศ คือ เส้นสีน้ำเงินมีสามเหลี่ยมสีน้ำเงินอยู่บนเส้นชี้แสดงถึงทิศทางที่แนวปะทะอากาศเย็นกำลังเคลื่อนตัวไป
==การเกิดแนวปะทะอากาศเย็น==

มวลอากาศที่เย็นและหนาแน่นซึ่งมีน้ำหนักมากกว่ามวลอากาศร้อนจะเคลื่อนเข้าแทรกและดันมวลอากาศร้อนให้ยกตัวขึ้นด้านบน การดันมวลอากาศร้อนให้ยกตัวขึ้นนี้เป็นเหตุให้เกิดความกดอากาศต่ำในบริเวณที่แนวปะทะอากาศเย็นเคลื่อนตัวผ่านไป ในกรณีที่บริเวณนั้นมีความชื้นที่เพียงพอ สามารถที่จะทำให้เกิดฝนตกและพายุฟ้าคะนองได้ตามแนวปะทะ 
แนวปะทะอากาศเย็น จะมีการเคลื่อนที่ด้วยความเร็วที่มากกว่า แนวปะทะอากาศร้อน (warm front) ซึ่งสามารถทำให้เกิดการเปลี่ยนแปลงที่รวดเร็วของสภาพอากาศในพิ้นที่ที่แนวปะทะเคลื่อนผ่าน
บริเวณซีกโลกเหนือแนวเส้นศูนย์สูตร แนวปะทะอากาศเย็นมักจะทำให้เกิดการเคลื่อนที่ของลมจากทิศตะวันตกเฉียงใต้ไปยังทิศตะวันตกเฉียงเหนือในทิศทางตามเข็มนาฬิกา ส่วนในบริเวณซีกโลกใต้จะทำให้เกิดการเคลื่อนที่ของลมในทิศทางตรงกันข้ามจากทิศตะวันตกเฉียงเหนือไปยังตะวันตกเฉียงใต้ในทิศทางทวนเข็มนาฬิกา
สิ่งที่สามารถสังเกตได้จากการเกิดแนวปะทะอากาศเย็น คือการเกิดเมฆคิวมูโลนิมบัส (cumulonimbus) ขึ้น มีฟ้าคะนองรุนแรงตามแนวด้านหน้าการปะทะ บริเวณที่แนวปะทะอากาศเย็นเคลื่อนที่ผ่านอุณหภูมิสามารถลดลงมากกว่า 15 องศาฟาเรนไฮต์ (ประมาณ 8.3 องศาเซลเซียส) ภายในหนึ่งชั่วโมง อากาศที่เย็นตัวลงอย่างรวดเร็วนี้หากเกิดขึนในบริเวณนั้นมีความชื้นที่เพียงพอจะทำให้เกิดเมฆและฝนตกขึ้นได้
== อ้างอิง ==
อุตุนิยมวิทยา
ถาวร จีระพันธ์

ถาวร จีระพันธ์ (เกิด 1 เมษายน พ.ศ. 2482 — 22 กรกฎาคม พ.ศ. 2557) เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกลและไทม์ไทรอัลบุคคล ในการแข่งขันกีฬาโอลิมปิกฤดูร้อน 1964
== เครื่องราชอิสริยาภรณ์ ==
== อ้างอิง ==
บุคคลที่เกิดในปี พ.ศ. 2482
บุคคลที่เสียชีวิตในปี พ.ศ. 2557
นักจักรยานชาวไทย
นักกีฬาโอลิมปิกทีมชาติไทย
ไม คุรากิ เบสต์ 151A -เลิฟ&โฮป-

ไม คุรากิ เบสต์ 151A -เลิฟ&โฮป- (MAI KURAKI BEST 151A - LOVE & HOPE -) เป็นอัลบั้มรวมเพลงลำดับที่ 3 ของไม คุรากิ นักร้องและนักแต่งเพลงชาวญี่ปุ่น ออกจำหน่ายเมื่อวันที่ 12 พฤศจิกายน พ.ศ. 2557
== ข้อมูลอัลบั้ม ==

อัลบั้มนี้เป็นอัลบั้มรวมเพลงเพื่อฉลองครบรอบ 15 ปีในวงการเพลงของเธอ จำหน่ายแบบ Limited และ Regular อัลบั้มนี้เป็นอัลบั้มแรกที่มีปก Limited ถึง 2 แบบ คือ แบบ Love และ แบบ Hope แบบ Love มีมิวสิกวิดีโอ และ การแสดงสดของเพลงในแผ่นที่ 1 (แผ่น love) ส่วนแบบ Hope มีมิวสิกวิดีโอ และ การแสดงสดของเพลงในแผ่นที่ 2 (แผ่น Hope) ยกเว้นเพลง DYNAMITE ที่ถูกแทนที่ด้วยมิวสิควิดีโอทำใหม่ของเพลง Love, day after tomorrow ทั้ง 3 แบบจะมีซีดี 2 แผ่นที่ใช้ชื่อแผ่นว่า Love และ Hope ตามลำดับ แผ่น Love เป็นเพลงบัลลาด ส่วนแผ่น Hope มีเนื้อหาเพลงที่เป็นแบบการให้กำลังใจ
หน้าปกของอัลบั้มแบบ Regular มีหน้าปกเหมือนอัลบั้ม ดิลิเชียสเวย์ อัลบั้มแรกของเธอที่ออกจำหน่ายเมื่อ 14 ปีก่อน ซึ่งเป็นปกแบบขาว-ดำ นอกจากนี้ 151A ยังเป็นการเล่นคำจากคำว่า Ichi-go Ichi-e (一期一会) ซึ่งแปลว่าพบกันครั้งหนึ่งในชีวิต  อัลบั้มนี้มีเพลงใหม่ 2 เพลง คือ You Can เป็นเพลงประกอบโฆษณาของบริษัท U-Can และ DYNAMITE ซึ่ง DYNAMITE เป็นเพลงเปิดลำดับที่ 39 ของยอดนักสืบจิ๋วโคนัน นอกจากนี้ยังเป็นเพลงประกอบตอนพิเศษ    และเพลงที่ยังไม่เคยบรรจุในซีดีอย่าง Anata ga irukara (あなたがいるから) ที่เป็นดิจิตอลซิงเกิลการกุศล ช่วยเหลือในเหตุแผ่นดินไหวและคลื่นสึนามิในโทโฮะกุ พ.ศ. 2554 และเพลง Hakanasa (儚さ) เวอร์ชันปกติจากอัลบั้ม Mai Kuraki Symphonic Collection in Moscow.
อัลบั้มนี้เปิดตัวที่อันดับ 2 รองจากอัลบั้ม With Love ของคานะ นิชิโนะ เปิดตัวด้วยยอดขาย 40,556 ชุดในสัปดาห์แรก อยู่ในชาร์ต 15 สัปดาห์ รวมยอดขายได้ 67,308 ชุด และได้รับการรับรองระดับ Gold จาก RIAJ ด้วย ในปี 2014 มียอดขาย 57,078 ชุด ทำให้เป็นอัลบั้มที่ขายดีที่สุดลำดับที่ 95 ของปี
อัลบั้มนี้มีกิจกรรมร่วมสนุกคือ ให้แต่งตัวเลียนแบบไม คุรากิ โดยให้ถ่ายรูปส่งทางไลน์ โดย 100 คนที่ผ่านการคัดเลือกจะได้ไปที่งาน event ของอัลบั้มนี้ที่โตเกียวในวันจำหน่าย   นอกจากนี้ยังมีการชิงการเข้าดูการซ้อมการแสดงของคอนเสิร์ตครั้งที่ 300 ของเธอ ซึ่งจัดในวันที่ 6 ธันวาคม คือคอนเสิร์ต 15th Anniversary Mai Kuraki Live Project 2014 BEST “一期一会” ～Premium～ ซึ่งเป็นคอนเสิร์ตครั้งที่ 300 เล่นเพลงไปทั้งหมด 36 เพลง จัดขึ้นที่สนามกีฬาต่อสู้ญี่ปุ่น   
== รายชื่อเพลง ==
ทุกเพลงแต่งเนื้อร้องโดย ไม คุรากิ ยกเว้นเพลง Anata ga irukara ที่แต่งร่วมกับ  Yue Mochizuki, เพลง Your Best Friend, Koi ni koishite และ Strong Heart แต่งร่วมกับ GIOGORI 13 (NERDHEAD)
== ชาร์ต ==
== อ้างอิง ==
อัลบั้มเพลงในปี พ.ศ. 2557
อัลบั้มเพลงของมาอิ คูรากิ
เพลงญี่ปุ่น
เพลงประกอบอนิเมะยอดนักสืบจิ๋วโคนัน
ทางหลวงเอเชียสาย 86

ทางหลวงเอเชียสาย 86 (AH86) เป็นถนนแนวเหนือ-ใต้ในโครงข่ายทางหลวงสายเอเชีย มีระยะทาง 247 กิโลเมตร (154 ไมล์) เส้นทางเริ่มต้นจากทิศใต้ที่เมือง Aşkale และสิ้นสุดทางทิศเหนือที่เมือง Trabzon ประเทศตุรกี มีเส้นทางร่วมกันกับทางหลวงยุโรป E97 เชื่อมต่อระหว่างทางหลวงเอเชียสาย 1 กับทางหลวงเอเชียสาย 5 เข้าด้วยกัน
== รายชื่อทางหลวงที่ผ่าน ==
=== ตุรกี ===
D-915 ถนนตุรกี D915: Aşkale − Bayburt
D-050 ถนนตุรกี D050: Bayburt − Gümüşhane
D-050 ถนนตุรกี D885: Gümüşhane − Trabzon
== อ้างอิง ==
86
ถนนในประเทศตุรกี
ทางหลวงเอเชียสาย 87

ทางหลวงเอเชียสาย 87 (AH87) เป็นถนนแนวตะวันออก-ตะวันตกในโครงข่ายทางหลวงสายเอเชีย มีระยะทาง 606 กิโลเมตร (379 ไมล์) เส้นทางเริ่มต้นจากทิศตะวันตกที่เมืองอังการา ซึ่งเป็นเมืองหลวงของประเทศตุรกี และสิ้นสุดที่เมืองอิซมีร์ ประเทศตุรกี เชื่อมต่อระหว่างทางหลวงเอเชียสาย 1 สู่ชายทะเล และยังสามารถเดินทางออกสู่ทะเลไปยังประเทศกรีซได้
== รายชื่อทางหลวงที่ผ่าน ==
=== ตุรกี ===
D-200 ถนนตุรกี D200: อังการา − Sivrihisar
D-260 ถนนตุรกี D260: Sivrihisar − Afyonkarahisar
D-300 ถนนตุรกี D300: Afyonkarahisar − Uşak − อิซมีร์
== อ้างอิง ==
87
ถนนในประเทศตุรกี
คุนิโอะไฟท์เตอร์

คุนิโอะไฟเตอร์ ตำนานนักสู้เลือดเดือด (Nekketsu Fighting Legend) หรือเรียกแบบภาษาญี่ปุ่นว่า เน็คเค็ทสึ คะคุโต เด็นเซ็ตสึ เป็นเกมแนวต่อสู้สไตล์ทัวร์นาเมนท์จัดจำหน่ายโดยเทคนอสเจแปนและอยู่ในซีรีส์คุนิโอะ
==เนื้อเรื่องของเกม==
ในโรงเรียนมัธยมเน็คเค็ทสึ คุนิโอะกำลังทำธุระของเขาอยู่นั้นเขาก็เจอจดหมายท้าดวลจากหน้ากากเสือทั้งสอง โทราจิ และ โทไรจิที่ตู้ล็อกเกอร์ของเขาโดยบังเอิญ ในจดหมายเขียนว่า"พวกเขาได้เป็นเจ้าภาพ การแข่งขันต่อสู้แบบทัวร์นาเมนท์ " คุนิโอะคิดว่าทัวร์นาเมนท์นี้น่าสนใจดีท้าทายดีดังนั้นเขาจึงปฏิเสธไม่ได้ เขาจึงวิ่งออกไปเพื่อไปเข้าร่วมการแข่งขันต่อสู้ เมื่อริคิเห็นคุนิโอะกำลังวิ่งอยู่และได้อ่านจดหมายจึงตัดสินว่าจะเข้าร่วมอย่างเต็มใจ
==ลักษณะตัวเกม==
ในการแข่งขันต่อสู้จะมีผู้เล่น 4 คนในการสนามต่อสู้ ทั้งนี้ขึ้นกับการเลือกโหมดของผู้เล่น มีทั้งแบบ ประเภททีม และ เดี่ยว ถ้ามีทีมหรือคนไหนยังมีพลังอยู่คนนั้นจะชนะ
==ตัวละคร==
ในนี้จะมีทั้งหมด 18 คน จะแบ่งออกเป็น 4 กลุ่ม นักมวยปล้ำ นักเลง นักกังฟู กับ นักยูโดและเจ้าภาพอีก 2 คน
===นักมวยปล้ำ===
คุนิโอะ
ชิบาตะ
อิชิดูคิ
ยามาอิชิ
===นักเลง===
ริคิ
เอบิฮาระ
มาชิบะ
จินนาอิ
===นักกังฟู===
ฮิเมะยามะ
ราอิโด
อาโออิ
อานะซาว่า
===นักยูโด===
มิโด
ฟูจิคูระ
ซึงะ
โอโอคุมิ
===เจ้าภาพ===
โทราจิ
โทราอิชิ
==อ้างอิง==
http://kuniokun.wikia.com/wiki/Nekketsu_Kakut%C5%8D_Densetsu
เกมคุนิโอะ
วิดีโอเกมที่ออกวางจำหน่ายในปี พ.ศ. 2535
เกมสำหรับแฟมิคอม
ธนากร สายปัญญา

ธนากร สายปัญญา  เป็นนักกีฬาฟุตบอลชาวไทยผู้ทำหน้าที่ในตำแหน่งกองหลัง และเป็นกัปตันทีมในการแข่งขันฟุตบอลเอเชียเยาวชนอายุไม่เกิน 19 ปี 2012 
== ประวัติ ==
พ.ศ. 2554 ธนากรได้ทำหน้าที่ร่วมสังกัดสโมสรฟุตบอลบางกอก เอฟซี ในการแข่งขันฟุตบอลเยาวชนชิงชนะเลิศแห่งประเทศไทย “โค้กคัพ” ครั้งที่ 16
พ.ศ. 2555 เขาได้ย้ายไปเข้าร่วมสังกัดสโมสรฟุตบอลบีอีซี-เทโรศาสน
วันที่ 5 มีนาคม พ.ศ. 2558 เขาเป็นหนึ่งในผู้ทำประตูให้แก่ทีมชาติไทยรุ่นอายุไม่เกิน 22 ปี ในการแข่งขันนัดอุ่นเครื่องเมื่อครั้งที่พบกับทีมชาติปากีสถาน โดยทีมของเขาเป็นฝ่ายชนะที่ 2 ประตูต่อ 0 ส่วนในวันที่ 16 มีนาคม เกียรติศักดิ์ เสนาเมือง ยังได้วางแผนให้ธนากรได้ทำหน้าที่ร่วมกับอดิศร พรหมรักษ์ ในนัดอุ่นเครื่องกับทีมชาติพม่า จากนั้น ในวันที่ 22 มีนาคม เขาได้ทำหน้าที่เป็นกัปตันทีม เข้าแข่งขันนัดอุ่นเครื่องกับทีมชาติเวียดนามรุ่นอายุไม่เกิน 22 ปี โดยทีมของเขาเป็นฝ่ายชนะที่ 3 ประตูต่อ 1
นอกจากนี้ ยังมีรายชื่อของเขาในฟุตบอลทีมชาติไทยรุ่นอายุไม่เกิน 23 ปี สำหรับการเข้าแข่งขันฟุตบอลเอเชียเยาวชนอายุไม่เกิน 23 ปี 2016 รอบคัดเลือก โดยถือเป็นหนึ่งในผู้มีส่วนสำคัญในการพาทีมชาติไทยเข้าสู่การแข่งฟุตบอลเอเชียเยาวชนอายุไม่เกิน 23 ปี 2016 รอบสุดท้ายได้สำเร็จในฐานะทีมที่ดีที่สุดอันดับสอง เพื่อคัดเลือกทีมเข้าร่วมแข่งขันกีฬาฟุตบอลในโอลิมปิกฤดูร้อน 2016
== เกียรติประวัติ ==
ไทย ยู-19 ปี
ฟุตบอลชิงแชมป์อาเซียนรุ่นอายุไม่เกิน 19 ปี แชมป์ (1 สมัย); 2011
== อ้างอิง ==
นักฟุตบอลชาวไทย
ผู้เล่นสโมสรฟุตบอลบางกอก
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลสมุทรสงคราม
ผู้เล่นสโมสรฟุตบอลเพื่อนตำรวจ
ผู้เล่นในไทยลีก
กองหลังฟุตบอล
สนธิสัญญาลอนดอน (ค.ศ. 1839)

สนธิสัญญาลอนดอน ค.ศ. 1839 หรือเรียก สนธิสัญญาลอนดอนที่หนึ่ง, อนุสัญญา ค.ศ. 1839, สนธิสัญญาการแยกออกลอนดอน (London Treaty of Separation), สนธิสัญญาเบญจภาคี ค.ศ. 1839 (Quintuple Treaty of 1839) หรือ สนธิสัญญายี่สิบสี่ข้อ เป็นสนธิสัญญาซึ่งมีการลงนามเมื่อวันที่ 19 เมษายน ค.ศ. 1839 ระหว่างความร่วมมือแห่งยุโรป (Concert of Europe) สหราชอาณาจักรเนเธอร์แลนด์และราชอาณาจักรเบลเยียม เป็นผลพวงโดยตรงจากสนธิสัญญาสิบแปดข้อ ค.ศ. 1831 ซึ่งเนเธอร์แลนด์ปฏิเสธไม่ลงนาม และเป็นผลของการเจรจาที่การประชุมลอนดอน ค.ศ. 1838–1839
ภายใต้สนธิสัญญา ชาติยุโรปรับรองและรับประกันเอกราชและความเป็นกลางของเบลเยียมและยืนยันเอกราชของลักเซมเบิร์กส่วนที่ประชากรพูดภาษาเยอรมัน ข้อ 7 กำหนดให้เบลเยียมเป็นกลางตลอดกาล และโดยการแสดงเจตนาเป็นนัย ผูกมัดชาติผู้ลงนามให้พิทักษ์ความเป็นกลางนั้นในกรณีการรุกราน
== อ้างอิง ==
ประวัติศาสตร์ลักเซมเบิร์ก
การปฏิวัติเบลเยียม
พ.ศ. 2382
สนธิสัญญาในคริสต์ศตวรรษที่ 19
สนธิสัญญาเกี่ยวข้องกับจักรวรรดิออสเตรีย
สนธิสัญญาเกี่ยวข้องกับจักรวรรดิรัสเซีย
สนธิสัญญาเกี่ยวข้องกับราชาธิปไตยเดือนกรกฎาคม
ฟุตบอลในประเทศลาว

กีฬาฟุตบอลในประเทศลาวได้รับการดำเนินการโดยสหพันธ์ฟุตบอลแห่งชาติลาว ซึ่งเป็นสมาคมที่บริหารจัดการทีมฟุตบอลทีมชาติ เช่นเดียวกับลาวลีก ทั้งนี้ ประเทศลาวได้เป็นสมาชิกสหพันธ์ฟุตบอลระหว่างประเทศตั้งแต่ปี ค.ศ. 1952
== อ้างอิง ==
แอนโทนี แมกิลล์

แอนโทนี แมกิลล์ (Anthony McGill) เป็นนักสนุกเกอร์อาชีพชาวสกอตแลนด์ เขามีแอลัน มักแมนัสเป็นคู่ฝึกซ้อม
แมกิลล์เทิร์นโปรในปี 2010 หลังจากได้แชมป์สมัครเล่นรายการ PIOS (International Open Series)
== อ้างอิง ==
นักสนุกเกอร์ชาวสกอตแลนด์
บุคคลจากกลาสโกว์
ความหลากหลายทางชีวภาพในประเทศบราซิล

ความหลากหลายทางชีวภาพในประเทศบราซิล ประกอบด้วยสัตว์, เห็ดรา และพืช ที่เกิดขึ้นตามธรรมชาติในประเทศนี้ของทวีปอเมริกาใต้ โดยหลักแหล่งของพวกมันมีสภาพเป็นป่าดิบชื้นแอมะซอนถึง 60 เปอร์เซ็นต์ ซึ่งคิดเป็นสัดส่วนประมาณหนึ่งในสิบของสปีชีส์ทุกชนิดที่มีอยู่ในโลก นับได้ว่าประเทศบราซิล เป็นประเทศที่มีความหลากหลายทางชีวภาพที่ยิ่งใหญ่ที่สุดกว่าประเทศใด ๆ ในโลก โดยมีสายพันธุ์พืชซึ่งเป็นที่รู้จักราว 55,000 สปีชีส์, ปลาน้ำจืดราว 3,000 สปีชีส์ และสัตว์เลี้ยงลูกด้วยน้ำนมอีกกว่า 689 สปีชีส์ ประเทศนี้ยังได้รับการจัดให้อยู่ในอันดับสามของประเทศที่มีจำนวนสายพันธุ์สัตว์ปีกมากที่สุดถึง 1,832 สปีชีส์ และอยู่ในอันดับสองของประเทศที่มีสายพันธุ์สัตว์เลื้อยคลานมากที่สุดถึง 744 สปีชีส์ ส่วนจำนวนของสายพันธุ์เชื้อรายังไม่ทราบแน่ชัด แต่ก็ถือว่ามีเป็นจำนวนมหาศาล ประมาณสองในสามของสปีชีส์ทั้งหมดที่มีอยู่ทั่วโลกสามารถพบได้ในพื้นที่แบบร้อนชื้น ซึ่งมักจะเป็นประเทศกำลังพัฒนาดังเช่นประเทศบราซิล ทั้งนี้ ประเทศบราซิลเป็นประเทศที่มีสปีชีส์ของสิ่งมีชีวิตเฉพาะถิ่นมากที่สุดเป็นอันดับสองของโลก รองจากประเทศอินโดนีเซีย
== อ้างอิง ==
brazilian reptiles: list of species - Sociedade Brasileira de Herpetologia. 
Costa, L.P. et al. (2005). Mammal Conservation in Brazil. Conservation Biology 19(3): 672-679. [1]
Comitê Brasileiro de Registros Ornitológicos. 2010. Lista das aves do Brasil. 9ª edição (18 de outubro de 2010). Disponível em , accessada em 28 de dezembro de 2010.
== หนังสืออ่านเพิ่ม ==
== แหล่งข้อมูลอื่น ==
BrazilianFauna.com, a not-for profit educational website
Brazil Nature: Ecosystem 
List of Brazilian animals on Encyclopedia of Life
บราซิล
สิ่งมีชีวิตที่พบในประเทศบราซิล
สตีเฟน ลี

สตีเฟน ลี (Stephen Lee) เป็นอดีตนักสนุกเกอร์อาชีพ จากเมืองทรอว์บริดจ์ วิลต์เชอร์ เขาเทิร์นโปรในปี 1992 และได้ติดอันดับท็อป 16 ระหว่างสนุกเกอร์ฤดูกาล 1997/1998 และ 2007/2008 ได้ขึ้นสู่อันดับสูงสุดในระหว่างการเล่นอาชีพคืออันดับ 5 เขาคว้าแชมป์รายการเก็บคะแนน 4 รายการในระหว่างปี 1998 และ 2006 เข้าถึงรอบรองชนะเลิศในรายการเวิลด์แชมเปียนชิป 2003 และรองชิงในรายการมาสเตอส์ 2008 ต่อมาฟอร์มการเล่นของเขาตกไปมาก เป็นผลมาจากหลุดอันดับท็อป 16 หลังจากที่ได้แล่นมาสิบเอ็ดฤดูกาลติดต่อกัน เขาตั้งใจจะปรับตัวให้ดีขึ้นในระหว่างการแข่งขัน ฟอร์มกลับมาดีขึ้นในฤดูกาล 2011/2012 ลีเข้าถึงสองรอบชิงชนะเลิศติดต่อกันในรายการเก็บคะแนนและได้คว้าแชมป์ 5 รายการ จนกลับมาติดอันดับท็อป 16 อีกครั้ง ลีเป็นผู้เล่นที่สู้อย่างมาก รวมเซนจูรีเบรกได้ 176 ในระหว่างการเล่นอาชีพของเขา การออกคิวที่นิ่งของเขาได้รับการยกย่องจากผู้เชี่ยวชาญว่าเป็นธรรมชาติมากที่สุดในระหว่างการเล่น
ในวันที่ 12 ตุลาคม ศ.ค. 2012 ลีถูกสั่งห้ามลงการแข่งขันโดยสมาคมสนุกเกอร์โลก เนื่องจากคดีล้มแมตช์ เขาถูกพบว่ามีความผิดในกันยายน ศ.ค. 2013 จากทั้งเจ็ดแมตช์ในปี 2008 และ 2009 เขาถูกแบนเป็นเวลา 12 ปี จนถึง 12 ตุลาคม ศ.ค. 2024
==อ้างอิง==
นักสนุกเกอร์ชาวอังกฤษ
บุคคลจากโทรว์บริดจ์
เอดับเบิลยูเอ เวิลด์แทกทีม แชมเปียนชิพ

เอดับเบิลยูเอ เวิลด์แทกทีม แชมเปียนชิพ เป็นเข็มขัดแชมป์ประเภทแทกทีมของ American Wrestling Association ก่อตั้งขึ้นเมื่อปี ค.ศ. 1960 และสิ้นสุดลงในปี ค.ศ. 1991
== ประวัติการครองแชมป์ ==
== ดูเพิ่ม ==
American Wrestling Association
== แหล่งข้อมูลอื่น ==
AWA World Tag Team Title History
เข็มขัดของอเมริกันเรสต์ลิงอัสโซเชียชั่น
แชมเปี้ยนชิพของมวยปล้ำประเภทแทกทีม